OpenLLM-France/wikimedia huggingface dataset:
# FIFA 09

FIFA 09 és la divuitena entrega de la saga FIFA. El seu desenvolupador és Electronic Arts (EA). Va ser llançat a Europa el dia 2 d'octubre del 2008 i el 15 d'aquell mateix mes a Amèrica. És el videojoc successor de FIFA 08. David Rutter, productor del joc va afirmar en una entrevista que presenta més de 250 millores en respecte a l'anterior versió.
FIFA 09 està disponible en les plataformes Xbox 360, PlayStation 3, Wii, PlayStation 2, PC, Nintendo DS, PlayStation Portable, N-Gage, i Zeebo.

## Enllaços externs

* Comunitat Official FIFA 09 Arxivat 2008-09-08 a Wayback Machine.
# Jan Satyagraha

Jan Satyagraha (Marxa de la Justícia) fou una marxa no violenta de 350 km organitzada per l'organització camperola Ekta Parishad, entre Gwalior i Delhi. Es va iniciar el 2 d'octubre de 2012 i va arribar a Delhi el 29 d'octubre de 2012. Jan Satyagraha es tradueix literalment com "Entusiasme per la Veritat" i es basa en la resistència no violenta de Mahatma Gandhi. El seu objectiu principal era obtenir una àmplia reforma agrària (National Land Reforms Act).

## Galeria

* Rajagopal P.V., president del Ekta Parishad
* Jyotiraditya M. Scindia, membre del parliament
* Radha Bhatt, president de la Gandhi Peace Foundation
* Dona adivasi a Gwalior
* Dona índia a Gwalior
* Míting a Agra
* Míting a Agra
* Menjar de preparació de la Jan Satyagraha 2012, Agra

## Referències

* ↑ «Current News: Jan Satyagraha Yatra 2012 - The great March of landless people, Jan Satyagraha, started its way to Delhi». [Consulta: 3 setembre 2023].
* ↑ «Sept 5, 2012: Ekta Parishad and the Jan Satyagraha March for Justice» (en anglès). [Consulta: 3 setembre 2023].
* ↑ «Jan satyagraha: 50,000 people to begin march from Gwalior to Delhi» (en anglès). [Consulta: 3 setembre 2023].
* ↑ «Jan Satyagraha: In Support of March for Justice» (en anglès americà), 11-10-2012. [Consulta: 3 setembre 2023].

## Enllaços externs

* Ekta Parishad Arxivat 2016-03-18 a Wayback Machine.
* Blog de la Jan Satyagraha 2012
# Potenciòmetre

Un potenciòmetre és un component electrònic, un tipus de resistència variable que acostuma a utilitzar-se com a divisor de tensió. Hi ha una forma de potenciòmetre que s'utilitza com un instrument per mesurar la tensió elèctrica.
El potenciòmetre original és un tipus de pont del circuit per a mesurar voltatges. La paraula es deriva de "voltatge potencial" i "potencial" era utilitzat per a referir-se a "força". El potenciòmetre original es divideix en quatre classes:
* El potenciòmetre de resistència constant.
* El potenciòmetre de corrent constant.
* El potenciòmetre microvolt.
* El potenciòmetre termoparell.
S'utilitza per mesurar voltatges per sota d'1,5 V. En aquest circuit, la tensió desconeguda està connectada a través d'una secció de filferro de la resistència, els extrems de la qual estan connectats amb una cel·la electroquímica estàndard que proporciona un corrent constant a través del filferro, llavors es connecta a través d'una secció de longitud variable del filferro de la resistència utilitzant un contacte que llisca. El contacte que llisca es mou fins que cap corrent flueixi dins o fora de la cel·la estàndard, segons l'indicador per un galvanòmetre en sèrie amb força electromotriu (FEM) desconeguda. El voltatge a través de la secció seleccionada del filferro és llavors igual al voltatge desconegut. Tot el que queda és calcular el voltatge desconegut del corrent i de la fracció de la longitud del filferro de la resistència que va ser connectat amb la FEM desconeguda. El galvanòmetre no necessita ser calibrat, ja que la seva única funció és llegir zero.
Quan llegeix zero, no es treu cap corrent de la força electromotriu desconeguda i així que la lectura és independent de la resistència interna de la font.

## Vegeu també

* Reòstat
# Drassodes lapidosus

Drassodes lapidosus és una espècie d'aranyes aranéomorphes de la família dels gnafòsids (Gnaphosidae). Fou descrita per primera vegada l'any 1802 per (Walckenaer.
Aquesta espècie es troba distribuïda per la zona paleàrtica.

## Descripció

Els mascles fan de 6 a 13,3 mm i les femelles de 9,3 a 14,7 mm. El cefalotòrax és de color ataronjat enfosquit i l'abdomen de color gris-ratolí.
És un caçador nocturn; passa la jornada sota les pedres dins una bossa de seda. Pot caçar altres aranyes.

## Llista de les subespècies

Segons el World Spider Catalog (versió 17.5, 02/11/2016) hi ha dues subespècies:
* Drassodes lapidosus bidens (Simon, 1878)
* Drassodes lapidosus lapidosus (Walckenaer, 1802)

## Referències

* ↑ Walckenaer, 1802: Faune parisienne, Insectes. ou Histoire abrégée des insectes des environs de Paris. Paris, vol.2, p.187-250 (text íntegre).
* ↑ «unibe». Arxivat de l'original el 2016-11-04. [Consulta: 16 desembre 2018].
* ↑ Chinery, Michael. Flammarion. Insectes de France et d'Europe occidentale (en francès), 2005, p. 320. ISBN 978-2-0820-1375-8.
* ↑ World Spider Catalog

## Galeria

* Drassodes lapidosus
* Drassodes lapidosus

## Enllaços externs

* (anglès) Referència Catalogue of Life: Drassodes lapidosus Arxivat 2018-12-17 a Wayback Machine. (Walckenaer, 1802) (Consulta: 2 de novembre de 2016)
# Comtat de Jönköping

El Comtat de Jönköping, o Jönköpings län és un comtat o län al sud de Suècia. Per a història, geografia i cultura del comtat, veure l'article de la província de Småland.
Fa frontera amb els comtats de Halland, Västra Götaland, Östergötland, Kalmar i Kronoberg.

## Municipis

| Aneby Eksjö Gislaved Gnosjö Habo | Jönköping Mullsjö Nässjö Sävsjö Tranås | Vaggeryd Vetlanda Värnamo |

## Referències

* ↑ «Comtat de Jönköping». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Oficina Administrativa del comtat de Jönköping
* Consell del Comtat de Jönköping Arxivat 2007-06-08 a Wayback Machine.
* Associació Regional d'Autoritats Locals de Jönköping Arxivat 2004-12-26 a Wayback Machine.
# Richard Yates

Richard Yates (1926-1992) va ser un escriptor nord-americà que va destacar pel seu retrat del desencís estatunidenc dels anys 50. Es va dedicar a escriure novel·les, feina que compaginava amb el periodisme i l'ensenyament universitari. Va estar durant uns anys servint a l'exèrcit. La seva fama en vida va ser irregular però va ser reconegut pòstumament com un dels grans narradors del seu país.

## Obres

* Revolutionary Road (1961): narra la descomposició d'un matrimoni amb visions del món oposades, va saltar a la fama per l'adaptació cinematogràfica
* Eleven Kinds of Loneliness (1962) (contes): les històries se centren en membres de la classe mitjana i els seus somnis
* A Special Providenc (1969): explica la vida d'un soldat i artista fracassat
* Disturbing the Peace (1975): la novel·la segueix la vida d'un alcohòlic amb problemes mentals que busca fer una pel·lícula
* The Easter Parade (1976): narra la vida de dues germanes que busquen debades la felicitat de diferents maneres, una a través del matrimoni i la vida condicional i l'altra a través de la vida lliure i intel·lectual
* A Good School (1978): ambientada en l'adolescència i centrada en el despertar sexual
* Liars in Love (1981) (contes)
* Young Hearts Crying (1984)
* Cold Spring Harbor (1986)
* The Collected Stories Of Richard Yates (2001)
# Pseudebulea

Pseudebulea és un gènere d'arnes de la família Crambidae.

## Taxonomia

* Pseudebulea fentoni Butler, 1881
* Pseudebulea hainanensis Munroe & Mutuura, 1968
* Pseudebulea kuatunensis Munroe & Mutuura, 1968
* Pseudebulea lungtanensis Munroe & Mutuura, 1968

## Referències

* ↑ Nuss, M. «GlobIZ search», 2003–2011. [Consulta: 28 octubre 2011].
# Pseudoromicia isabella

Pseudoromicia isabella és una espècie de ratpenat de la família dels vespertiliònids. Viu a Guinea i Libèria. És un ratpenat de petites dimensions, amb una llargada de cap a gropa de 74-80 mm, els avantbraços de 28-31,7 mm, la cua de 24-36 mm, els peus de 5-7,3 mm, les orelles de 10-13 mm i un pes de fins a 5,5 g. S'alimenta d'insectes. Com que fou descoberta fa poc, encara no se n'ha avaluat l'estat de conservació.

## Referències

* ↑ Decher, J.; Hoffmann, A.; Schaer, J.; Norris, R. W.; Kadjo, B.; Astrin, J.; Monadjem, A.; Hutterer, R. «Bat Diversity in the Simandou Mountain Range of Guinea, with the Description of a New White-Winged Vespertilionid» (en anglès). Acta Chiropterologica, 17, 2, 2015, pàg. 255-282. DOI: 10.3161/15081109ACC2015.17.2.003. ISSN: 1508-1109.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Smilisca cyanosticta

Smilisca cyanosticta és una espècie de granota que viu a Belize, Guatemala i Mèxic.
Està amenaçada d'extinció per la pèrdua del seu hàbitat natural.

## Referències

* Santos-Barrera, G., Lee, J., Acevedo, M. & Walker, P. 2004. Smilisca cyanosticta. Llista Vermella d'Espècies Amenaçades de la UICN 2006. Consulta: 30 d'abril del 2008.
# Psicologia femenina

Psicologia femenina és un terme usat per a descriure les qüestions relatives al gènere de la psicologia de la identitat humana femenina, i els problemes que enfronten les dones durant tota la seva vida. Karen Horney “començà a treballar en la seva versió de la psicologia femenina al 1922, quan es va convertir en la primera dona que presentà una ponència sobre el tema en un congrés internacional de psicoanalítica” (Schultz 170). Ella va respondre al concepte de Sigmund Freud sobre l'enveja del penis, amb el que ella va anomenar l'enveja de l'úter.

## Enveja de l'úter

L'enveja d'úter és un terme originat per Karen Horney, una feminista neofreudiana i una teòrica pionera de la personalitat, la psicoanàlisi i la psicologia femenina (Boeree, 24). Horney era crítica amb la teoria de Freud sobre l'enveja de penis, la qual ella considerava que havia sorgit a partir de proves inadequades. “Freud ofereix descripcions i interpretacions sobre aquest suposat fenomen a partir d'un punt de vista masculí en un lloc i moment en què les dones eren considerades ciutadanes de segona classe (Schultz, 170). Freud pensava que les dones eren víctimes de la seva anatomia i n'estaven geloses dels homes per posseir un penis" (Schultz 170).
Horney argumentà que els homes envejaven les dones per la seva capacitat de ser mares. Aquesta idea es basava en el plaer que ella va experimentar en donar a llum. “Quan un comença, com jo, a analitzar només els homes després d'una experiència bastant llarga analitzant les dones, una rep una impressió més que sorprenent de la intensitat d'aquesta enveja sobre l'embaràs, el part i la maternitat” (Horney, 1967, p. 60-61). Ella va afirmar que l'enveja de l'úter ocorre als homes tan sovint com l'enveja del penis es produeix en les dones neuròtiques. “El grau en què els homes estan obligats a tenir èxit i a fer que els seus noms perduren, va dir, és una mera compensació per la seva incapacitat de forma més directa d'estendre's cap al futur mitjançant l'engendrament, la criança, i tenir fills (Boeree, 26).

## Vegeu també

* Feminització (sociologia).
# Procatopus nimbaensis

Procatopus nimbaensis és un peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 4,5 cm de longitud total.

## Distribució geogràfica

Es troba a Àfrica.

## Referències

* ↑ «Procatopus nimbaensis». Catalogue of Life. (anglès) (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Sit de Stewart

El sit de Stewart (Emberiza stewarti) és una espècie d'ocell de la família dels emberízids (Emberizidae) que habita vessants àrids i pedregosos amb escassa herba i arbustos, als turons de l'Himàlaia, a Turkmenistan, nord del Kazakhstan, Afganistan, nord del Pakistan i nord-oest de l'Índia.

## Referències

* ↑ «Sit de Stewart». Cercaterm. TERMCAT, Centre de Terminologia. Rev. 29/05/2023(català)
# Sit de McKay

Plectrophenax hyperboreus és una espècie d'ocell de la família dels calcàrids (Calcariidae) que passa l'estiu sobre zones rocoses i estanys de la tundra d'algunes illes properes a la costa occidental d'Alaska, passant en hivern a la costa continental. Rep en diverses llengües el nom de "sit de McKay" (Anglès: McKay's Bunting. Espanyol: Escribano de McKay).
# Sit de Socotra

El sit de Socotra (Emberiza socotrana) és un ocell de la família dels emberízids (Emberizidae).

## Hàbitat i distribució

Habita el camp obert àrid, a les muntanyes de l'illa de Socotra.

## Referències

* ↑ «Sit de Socotra». Cercaterm. TERMCAT, Centre de Terminologia. Rev. 28/02/2023(català)
* ↑ BirdLife International. «Socotra Bunting. Emberiza socotrana». Llista Vermella d'Espècies Amenaçades de la UICN. Unió Internacional per a la Conservació de la Natura. Rev. 20/02/2023 (anglès)
# Presència absent

Presència absent és un concepte difós per Xavier Vinader amb el qual explicava que l'extrema dreta no necessités guanyar unes eleccions per tal de veure realitzades les seves idees polítiques pel govern i marcar l'agenda política. El terme fos publicat el febrer de 1996 del setmanari El Temps, i en l'article Vinader explicava per què l’extrema dreta no necessitava comptar amb representació política pròpia i pronosticava la necessitat de l’extrema dreta de convergir en un únic espai hegemònic, tal com acabaria passant al cap d'uns anys amb el partit polític Vox. L'extrema dreta quan no és capaç d'assolir el poder a les urnes pot acabar influint les polítiques de partits de dretes més moderats i, per tant, que aquests assumeixin posicions pròpies de l'extrema en qüestions com la política envers les persones migrades o els refugiats, i així és com l'extrema dreta pot ser present als mitjans de comunicació sense fer-se visible ni visualitzar-se com un perill.

## Referències

* ↑ Casals, Xavier «L'extrema dreta: la presència absent». El Temps, 26-02-1996 [Consulta: 23 novembre 2023].
* ↑ Font, Marc «La "presència absent" de l'extrema dreta a l'Estat espanyol, o la seva capacitat per marcar l'agenda». Público, 12-10-2017 [Consulta: 23 novembre 2023].
* ↑ Bennasar, Sebastià «present d’una manera recurrent en els mitjans de comunicació». Vilaweb, 31-05-2018 [Consulta: 23 novembre 2023].

## Vegeu també

* Finestra d'Overton

## Enllaços externs

* La ultraderecha española: una presencia ausente (1975-1999).. | CEPC per Xavier Casals
# Presídium

Un Presídium o Praesidium (del llatí Praesidium, protecció o defensa, en plural presidia) és l'òrgan legislatiu principal de diversos cossos legislatius o organitzacions.

## Usos històrics

En els països comunistes el Presídium era un òrgan legislatiu permanent com passava amb el Soviet Suprem de la Unió Soviètica. El Presídium del Soviet Suprem va existir a la Unió Soviètica des de 1936. Des de 1952 fins a 1966 el Politburó del Partit Comunista de la Unió Soviètica (PCUS) pas a conèixer-se com el Presídium del Comitè Central del Partit. Malgrat les similituds en el nom, tots dos van ser presidia diferents. Actualment el terme Presídium es fa servir a Corea del Nord per referir-se a l'òrgan màxim de l'Assemblea Suprema del Poble i a la Xina.

## Referències

* ↑ «Entrada "Presídium" al Diccionari de l'IEC». Diccionari de la lengua catalana. Institut d'Estudis Catalans, 2013. [Consulta: 19 abril 2013].
# Pseudobrama simoni

Pseudobrama simoni és una espècie de peix cipriniforme de la família dels ciprínids.

## Morfologia

* Els mascles poden assolir 10,1 cm de longitud total.

## Hàbitat

És un peix d'aigua dolça i de clima subtropical.

## Distribució geogràfica

Es troba a Àsia: la Xina.

## Referències

* ↑ «Pseudobrama simoni». Catalogue of Life. (anglès) (anglès)
* 1 2 3 FishBase (anglès)
* ↑ Nichols, J.T., 1943. The freshwater fishes of China. Natural history of Central Asia: Volum IX. The American Museum of Natural History, Nova York, Estats Units, 322 p.
* ↑ Hwang, H.C., P.C. Yueh i S.F. Yu, 1982. The freshwater fishes of China in colored illustrations. Vol. 1 Shanghai Sciences and Technology Press, Shanghai, Xina. 173 p.
* ↑ Liu, H. i M. He, 1998. Xenocyprinae. p. 208-224. A: Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.

## Bibliografia

* Anònim, 2001. Base de dades de la col·lecció de peixos del National Museum of Natural History (Smithsonian Institution). Smithsonian Institution - Division of Fishes.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Separatista separatista

Separatista separatista és un caragol marí de la família Capulidae, pertanyent al grup de gasteròpodes interns de mol·luscs. Habiten en ecosistemes marins, a la zona de Reunió, Filipines, Papua Nova Guinea i Samoa Americana.
Avui dia es classifica el gènere Separatista, però anteriorment es coneixia com Turbo separatista.

## Referències

* ↑ «Separatista separatista (Dillwyn, 1817)». [Consulta: 18 octubre 2021].
* ↑ «Global Biodiversity Information Facility» (en anglès). [Consulta: 18 octubre 2021].
* ↑ «WoRMS - World Register of Marine Species - Separatista separatista (Dillwyn, 1817)». [Consulta: 18 octubre 2021].
# Publi Corneli Escipió Barbat

Publi Corneli Escipió Barbat (llatí: Publius Cornelius Scipio Barbatus) va ser un magistrat romà. Formava part de la gens Cornèlia, i era de la família dels Escipió, una important família romana d'origen patrici.
Probablement va ser elegit cònsol l'any 328 aC juntament amb Gai Plauci Decià, segons esmenten els Fasti. En canvi Titus Livi menciona a un dels cònsols d'aquest any amb el nom de Publi Corneli Escàpula, i l'altre era Publi Plauci Pròcul, i Gai Plauci Decià hauria estat cònsol l'any 329 aC. Va ser nomenat dictador l'any 306 aC amb l'encàrrec de fer comicis. L'any següent es parlava d'ell donant-li el títol de pontífex màxim.

## Referències

* ↑ Titus Livi. Ab Urbe Condita IX, 44, 46
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 741.
# So na Caçana

* Per a altres significats, vegeu «Torre de So na Caçana».
So na Caçana és un conjunt talaiòtic situat a la vora de la carretera local que va des d'Alaior a Cala en Porter, a Menorca. Està situat a uns 6 km d'Alaior, poc després del poblat talaiòtic de Torralba d'en Salort. Rep el nom del lloc de So na Caçana, la finca agrícola més propera i a la qual pertanyien els terrenys de jaciment. Un equip d'arqueòlegs vinculats al Museu de Menorca hi van realitzar excavacions arqueològiques entre els anys 1982 i 1987.
S'hi poden observar restes d'uns deu edificis prehistòrics, entre els quals destaquen dues construccions interpretades com a santuaris, que recorden a un recinte de taula, una mena de talaiot quadrat amb façana còncava i absis i algunes possibles cases talaiòtiques, a més d'un hipogeu.
Sembla que l'hipogeu, que es troba sota un dels edificis, es va excavar cap al 1500 aC, en època pretalaiòtica. El santuari va perdre la seva funció religiosa pels volts del 200 aC, tot i que posteriorment el lloc seria reutilitzat com a lloc d'hàbitat fins al segle iv. Les datacions radiocarbòniques que s'han portat a terme, sobre mostres de carbó provinents dels edificis excavats, han donat datacions que se situen en el segle ix aC.
Lluís Plantalamor, que dirigí les excavacions arqueològiques en aquest jaciment durant els anys vuitanta del segle xx, va proposar que aquest assentament podria constituir un centre religiós, vinculat als centres de població d'aquesta part de l'illa
És un dels 32 jaciments prehistòrics menorquins que es presenten a la candidatura de la Menorca Talaiòtica com a patrimoni de la humanitat a la UNESCO.

## Referències

* ↑ PLANTALAMOR MASSANET, Ll. (1987): El Santuario de So na Caçana y las relaciones con el Mediterráneo Central y Occidental a La Sardegna nel Mediterraneo tra el secondo e il primo milenio a.C. Atti del II Convegno di Studi "Un millennio di relazioni fra la Sardegna e i Paesi del Mediterraneo (Selargius-Cagliari, 27-30 novembre 1986)". Cagliari.
* ↑ PLANTALAMOR MASSANET, Ll. (1997): Ubicació topogràfica de les taules i els santuaris menorquins. El seu significat econòmic i social. "Meloussa", 4. Maó.
* ↑ http://www.menorcatalayotica.info/portal.aspx
# So n'Antelm

So n'Antelm és una possessió situada al terme de Llucmajor, Mallorca, entre l'autopista Palma-Llucmajor (Ma-19) i el Camí de sa Torre. A finals del segle XX s'hi construí un camp de golf i una zona hotelera.

## Jaciments arqueològics

Hi ha una sèrie de coves d'enterrament. La més antiga és pretalaiòtica, té cambra allargada amb fons absidal, corredor d'accés amb escales i coberta de volta, que forma un arc de mig punt. La cambra presenta doble fossa central, banc funerari i nínxol lateral. La segona cova, talaiòtica, està molt deformada, però conserva encara el doble vestíbul i la cambra. Els adreços funeraris són al Museu Arqueològic de Barcelona.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 1. Palma: Promomallorca, p. 191. ISBN 84-8661702-2.
# Puigsec (Sant Julià de Vilatorta)

Puigsec és una obra del municipi de Sant Julià de Vilatorta (Osona) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici civil.
Està format d'una casa senyorial i masoveria. La façana actual de la masia està orientada al sud-est, és producte de la reforma del segle XX i està envoltada per amplis jardins. Al lloc on s'emplaçava l'antiga façana hi ha uns arcs de confecció romàntica construïts amb pedra sense polir i formant al pis superior una gran balconada que dona a l'era de la masoveria, adossada al mas. Els materials constructius són a base de pedra, calç i ferro. Hi ha un mur que envolta la masoveria, la casa senyorial i una ermita dedicada a Sant Ponç.

## Història

L'arxiu capitular de Vic conserva un ms. datat al 980 que esmenta "Puiosicco". Al segle xi els seus hereus posseïen una gran extensió e territori amb diferents masoveries. El 1337 pertanyia al monestir de Sant Llorenç per cessió dels Bellpuig a Sant Julià de Vilatorta l'any 1235.
Es tenen notícies que al segle xix era propietat dels Masferrer de Vic i que passaven l'estiu a Puigsec.

## Referències

* 1 2 3 4 «Puigsec». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 febrer 2016].